RĪGAS APKAIMJU ATTĪSTĪBAS KOMISIJA

Rātslaukums 1, Rīgas, LV-1539, tālrunis 29273563, e-pasts: kaspars.spunde@riga.lv

**Sēdes protokols**

**Rīgā**

**2024.gada 20. decembrī**    **Nr.45**

Sēde tiek atklāta Plkst.11:00

(sēde notiek MS Teams vietnē)

**Sēdi vada:**

Rīgas apkaimju attīstības komisijas

Priekšsēdētājs Kaspars Spunde

**Sēdi protokolē:**

Rīgas Apkaimju iedzīvotāju centra

Apkaimju attīstības un sabiedrības integrācijas pārvaldes

Apkaimju attīstības nodaļas

projektu vadītāja Laura Apkalne un

referente Ilze Šeiķe; Renāte Kajaka

**Sēdē piedalās komisijas locekļi:**

Rita Našeniece

Juris Radzevičs

Linda Ozola

Alija Turlaja

**Sēdē nepiedalās komisijas locekļi:**

Inese Andersone

Valdis Gavars

Miroslavs Mitrofanovs

Nils Josts

Selīna Vancāne

Sandris Bergmanis

**Sēdē piedalās uzaicinātās personas:**

|  |  |  |
| --- | --- | --- |
| **Nr. p/k** | **Vārds/Uzvārds** | **Organizāciju/RD struktūrvienību, kuru pārstāv** |
| 1 | Māris Jansons | Rīgas Apkaimju alianse |
| 2 | Ilona Stalidzāne | Rīgas Apkaimju iedzīvotāju centra Apkaimju attīstības un sabiedrības integrācijas pārvaldes vadītāja |
| 3 | Diāna Radziņa | Pļavnieku apkaimes biedrība |
| 4 | Marta Kotello | Grīziņkalna attīstības biedrība |
| 5 | Maija Stefane | Rīgas Dārziņu iedzīvotāju biedrība |
| 6 | Sandra Krafte | Dārzciema apkaimes biedrība |
| 7 | Daina Pulkstene | [Mangaļsalas iedzīvotāju biedrība](https://www.facebook.com/groups/985962399043018/) |
| 8 | Sanita Dika-Bokmeldere | Bieriņu apkaimes attīstības biedrība |
| 9 | Sandra Feldmane | Čiekurkalna attīstības biedrība |

**Sēdes dienas kārtība:**

1. **Līdzdalības budžeta projektu konkursa nolikums un Līdzdalības budžeta finansiālais apjoms 2025. gadā;**
2. **Rīgas domes grants Rīgas apkaimju biedrībām un tā palielināšanas iespējas.**

**1.§**

**Līdzdalības budžeta projektu konkursa nolikums un**

**finansiālais apjoms 2025. gadā** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

K. Spunde, M. Jansons, I. Stalidzāne, A. Turlaja, D. Radziņa, M. Kotello, S. Krafte

K. Spunde - atklāj sēdi un informē par sēdes dienas kārtībā izskatāmajiem jautājumiem. Dod vārdu M. Jansonam.

M. Jansons – informē par Līdzdalības budžeta (turpmāk – LB) projektu konkursa norisi sākot ar 2025.gadu, tā izmaiņām. Iepazīstina ar citu valstu praksi LB projektu organizēšanā un izsaka priekšlikumus.

Diskusija

K. Spunde – atbalsta iepriekš teikto, ka līdzdalības budžets ir svarīgs instruments sabiedrības līdzdalībai un atzinīgi novērtē finansējuma palielinājumu LB projektu konkursam.

I. Stalidzāne - informē, ka LB saistošie noteikumi jau bija nodoti viedokļu noskaidrošanai, bet Saeima pieņēma lēmumu LB atvelēt mazāku finansējumu, kas bija iemesls saistošo noteikumu izmaiņām. Skaidro projektu izmaksu sadalījumu un īstenojamo projektu nosacījumus.

A. Turlaja - jautā, vai tiks rīkota atkārtoti sabiedriskā apspriešana?

I. Stalidzāne - atbild apstiprinoši.

A. Turlaja – jautā, kā tiks risināts jautājums par zemes gabalu apsaimniekošanu pēc projektu īstenošanas citu personu (kopīpašumu) zemes gabalos? Ierosina šo jautājumu uzreiz iestrādāt saistošajos noteikumos. Lūdz skaidrojumu par iesniegto projektu izvērtēšanas nosacījumiem.

I. Stalidzāne – sniedz atbildi uz uzdotajiem jautājumiem.

D. Radziņa – jautā, vai var daļu LB finansējuma novirzīt reklāmas kampaņās?

I. Stalidzāne – atbild noraidoši.

D. Radziņa – uzskata, ka iedzīvotāji maz zina par LB projektu konkursu, tāpēc ierosina pašvaldībai nopietni padomāt par reklāmas kampaņām, pārskatīt tā stilistiku, kā arī izvērtēt iespēju izdot avīzi par visiem LB projektiem un nogādāt to iedzīvotāju pastkastītēs.

I. Stalidzāne – informē par plānotām aktivitātēm LB reklāmas kampaņu ietvaros.

D. Radziņa – lūdz skaidrojumu/precizējumu par iekškvartālu programmā iesniegto projektu vērtēšanas nosacījumiem.

I. Stalidzāne – skaidro LB projektu konkursā iesniegto projektu vērtēšanas kritērijus.

M. Kotello – uzskata, ka LB projektu konkurss nav populārs iedzīvotāju vidū, reklāmas stendi apkaimēs nesniedz pietiekošu konkursa popularitāti un ierosina pārdomāt reklāmas kampaņu stratēģiju. Atbalsta viena projekta īstenošanu katrā zonā un projektam atvēlēto finansējumu 250 000 EUR.

K. Spunde – uzskata, ka šobrīd esošais zonu sadalījums, kategorijas un balsu skaitīšanas nosacījumi ir grūti uztverami. Iesaka šos procesus padarīt maksimāli vienkāršāku, vieglāk uztveramu iedzīvotājam.

M. Jansons – ierosina pašvaldībai aktīvāk iesaistīties apsaimniekošanā gadījumos, kad privātīpašnieks būs devis piekrišanu savu īpašumu nodot publiskā lietošanā.

A. Turlaja – ierosina LB pārdēvēt cilvēkiem vieglāk uztveramā formātā, iekšpagalmu projektu “iedzīvināšanai” izmantot SIA “Rīgas namu pārvaldnieks”, piem., rēķinam pievienot A4 formātā izdrukātu informāciju par LB.

S. Krafte – jautā, vai labiekārtotie iekšpagalmi pēc projekta īstenošanas būs publiski pieejami?

I. Stalidzāne – atbild apstiprinoši, precizējot, ka saistošajos noteikumos ir noteikta prasība, ka iekšpagalmam jābūt publiski pieejamam visiem.

S. Krafte – jautā, kādā saskaņošanas statusā šobrīd ir jaunie LB saistošie noteikumi?

I. Stalidzāne – informē, ka ar jaunajiem LB saistošajiem noteikumiem jau šonedēļ varēs iepazīties pašvaldības mājaslapā [www.riga.lv](http://www.riga.lv) sadaļā *Sabiedrības līdzdalība*.

K. Spunde – izsaka vilšanos, ka esot gaidījis lielāku diskusiju par lielo un mazo apkaimju balsojumiem. Aicina pāriet pie dienas kārtības nākamā jautājuma.

**2.§**

**Rīgas domes grants Rīgas apkaimju biedrībām un tā palielināšanas iespējas** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

K. Spunde, M. Jansons, I. Stalidzāne, K. Gailītis, M. Stefane, D. Pulkstene, M. Kotello,

S. Dika-Bokmeldere, S. Krafte, S. Feldmane

M. Jansons – sniedz savu viedokli, priekšlikumus par Rīgas pašvaldības finansiālā atbalsta programmu (turpmāk - Grants) apkaimju biedrībām.

I. Stalidzāne – klātesošos iepazīstina ar prezentāciju par atbalstu apkaimju biedrībām - apkopojumu par četriem gadiem un apkaimju iniciatīvu konkursa rezultātiem. Informē, ka apkaimju iniciatīvu konkursa finansējumu 2025. gadā ir palielināts par 30 000 EUR, kas nozīme, ka viena projekta izmaksas varēs palielināt līdz 4000 EUR.

K. Spunde – aicina I. Stalidzāni precizēt viedokli par Granta apjom palielināšanas iespējām.

I. Stalidzāne – informē, ka Granta papilināšanai ir nepieciešams pamatojums. Atbild, ka ja tiek mainītas Grantu summas, tad jāsaprot, kāpēc tas tiek darīts.

M. Jansona - informē, ka nevajadzētu jaukt Grantu, kas ir finanšu atbalsts apkaimju biedrības kapacitātes stiprināšanai, savukārt apkaimju iniciatīvu konkurss ir vairāk vērsts uz pasākumiem.

K. Gailītis – ierosina pārskatīt Granta attiecināmo izmaksu periodu, lai neveidotos liels pārtraukums starp jauno Granta konkursa izsludināšanu.

I. Stalidzāne – informē, ka šis jautājums būtu skatāms tiesiskā regulējuma ietvaros.

M. Stefane – informē, ka viņas pārstāvētai biedrībai esošais Granta apjoms 3000 *euro* apmērā ir pietiekošs, līdz ar to neuzstāj, ka summa būtu jāpaceļ. Skaidro galvenos nosacījumus. Neatbalsta iepriekš izteikto priekšlikumu iekšpagalma projektu “iedzīvināšanai” izmantot SIA “Rīgas namu pārvaldnieks” resursus.

D. Pulkstene – apstiprina, ka biedrības piešķirtā Granta finansējums tiek tērēts arī apkaimju pasākumiem, min iemeslu, ka tas dod garantijas sajūtu gadījumā, ja apkaimju iniciatīvu konkursa ietvaros netiks saņemts finansējums. Uzskata, ka no 3000 *euro* nekāda alga nesanāk - pēc nodokļu nomaksas neviens nav gatavs par tādu strādāt. Ierosina Granta attiecināmo izmaksu pozīcijā iekļaut arī pasākumu organizēšanu.

I. Stalidzāne – pauž uzskatu, ja ideja Granta palielināšanai ir balstīta uz pasākumu organizēšanu, tomēr jāņem vērā, ka šim mērķim paredzēts cits finansēšanas instruments. Pretējā gadījumā var rasties divi atsevišķi finansēšanas instrumenti, kas kalpo vienam un tam pašam mērķim.

M. Kotello – izsaka viedokli jautājumā par pasākumu organizēšanai paredzētā finansējuma iespējamo sadalījumu, ņemot vērā biedrības attīstības tendences.

K. Spunde – ar nelielu ironiju atceras, ka piecus gadus atpakaļ biedrības uzskatīja, ka 1000 EUR būtu pietiekošs finansējums biedrību kapacitātes stiprināšanai. Piekrīt viedoklim, ka pasākumu organizēšanai finansējums jāizdala atsevišķi.

S. Krafte – ierosina Granta apmēra palielināšanu un pārskatīt Granta attiecināmo izmaksu periodu, lai neveidotos liels pārtraukums starp jauno Granta konkursa izsludināšanu.

S. Dika-Bokmeldere – atbalsta Granta summas palielināšanu un ierosina vienkāršot atskaišu formu.

I. Stalidzāne – neatbalsta ieteikumu atskaišu formas vienkāršošanai, piebilstot, ka tā jau šobrīd ir pietiekoši vienkārša.

S. Feldmane – lūdz precizējumu, kādas pozīcijas ietver administratīvās izmaksas?

I. Stalidzāne – atbild, ka administratīvajās izmaksās ietilpst grāmatveža pakalpojumi, atsevišķos gadījumos darba alga, bankas komisijas, kancelejas preces, t.sk. Rīgas Apkaimju alianses biedru naudas samaksa u.tml.

S. Feldmane – atbalsta M. Kotello viedokli, ka apkaimju svētku rīkošanai ir vajadzīgs atsevišķs konkurss.

I. Stalidzāne – uzskata, ka nebūtu pareizi veidot divus līdzīgus finansēšanas rīkus, kuros ietvertas izmaksas apkaimju svētku pasākumu organizēšanai. Aicina rīkot diskusiju, pieaicinot arī IKSD.

K. Spunde – informē, ka izmaiņas 2025. gada Granta atbalsta programmā vairs nepaspēs ieviest, tās varētu plānot uz 2026. gadu. Uzsver, ka biedrības svētkus apkaimēs noorganizēs par mazāku summu nekā tam tērē pašvaldība.

S. Feldmane – informē, ka kvalitatīvu svētku organizēšanai biedrībai būtu nepieciešams ap 10 000 EUR.

K. Spunde – aicina pie šī jautājuma diskusijas pievērsties kādā no nākamām RAAK sēdēm.

Komisijas sēde slēgta plkst. 13:02

Komisijas priekšsēdētājs K. Spunde